دوندورولموش موناقیشه اودور کی، هر آن محاریبه آلوولانا بیلر. آپرئل دؤیوشلری ده بونو گؤستردی. اونا گؤره ده بیز هر آن حاضرلیقلی اولمالیییق.
رئپورت-اون خبرینه گؤره، بونو میللی مجلیسین بو گون کئچیریلهن پلئنار ایجلاسیندا پارلامئنتین اجتماعی بیرلیکلر و دینی قوروملار کومیتهسینین صدری، حاکم یئنی آذربایجان پارتییاسی ایجرا کاتیبینین موعاوینی سیاووش نووروزاُو دئییب .
او بیلدیریب کی، آذربایجاندا کیفایت قدر احتیاطدا اولان حربیچی وار، لازیم اولارسا، اونلاردان دا ایستیفاده ائتمک اولار.
س.نووروزاُو قئید ائدیب کی، ۱۹۹۰-جی ایللرده وتنپرورلر ائرمهنیلرین قارشیسیندا دایانیب، مقاومت گؤستریبلر: «بئله اولماسایدی، ائرمنی لرین کور چایینا قدر گلیب چیخاجاقدیلار. بو معنادا سفربرلیک و حربی خیدمته چاغیریش اوزره دؤولت خیدمتی معین یاش حدینده اولان اینسانلاری سیاهییا آلمالیدیر. سونرا بونلارا تعلیم کئچملیدیرلر. اساس دؤیوشلری ائله موقاویله اساسیندا چالیشانلار آپاریر. ۱۸ یاشینا چاتانلار ایسه خئیلی تجروبه کئچملیدیرلر».
او وورغولاییب کی، مطبوعاتدا اوردو ایله باغلی گئدن یازیلارا جیددی نظارت اولمالیدیر: «دوزدور، نظارت وار، اما بعضی خاریجدن ایداره اولونان مئدیا اورگانلاری معلوماتلار یاییرلار. بونون دا قارشیسی آلینمالیدیر. محاریبه شرایطینده اولان اؤلکهده اوردو ایله باغلی خبرلر یالنیز مدافیعه ناظیرلیینین یایدیغی کیمی اولمالیدیر».
azb_Arab azb_Arab azb_Arab azb_Arab azb_Arab